open-index/open-wikipedia-markdown huggingface dataset:
Puutsaaren lentoturma

**Puutsaaren lentoturma** tapahtui 10. tammikuuta 1930 Lumivaaran pitäjässä Laatokan pohjoisrannalla sijaitsevan Puutsaaren luona. Suomen ilmavoimien kaksipaikkainen IVL A.22 Hansa-meritoimintakone IL-61 putosi Laatokkaan Puutsaaren kärjen edustalla ja koneen lentäjät ohjaajakersantti Erkki Virtanen (s. 1903) ja mekaanikko Eino Pekkanen (s. 1906)  hukkuivat eikä heidän ruumiitaan löydetty etsinnöistä huolimatta.

Kone oli suorittamassa tiedustelulentoa Kasinhännästä Lahdenpohjaan ja takaisin yhdessä toisen koneen kanssa. Etsinnöissä löytyi vain joitain koneen osia kuten rikkoutunut kelluke mutta mitään lentäjille kuulunutta ei löydetty. 

Puutsaaren rannassa paljastettiin 7. syyskuuta 1936 onnettomuuden uhrien muistopatsas. Patsaan koostui luonnonkivistä muuratusta jalustasta, graniittipaadesta ja paateen upotetusta kuparisesta muistotaulusta. Muistomerkki on edelleen jäljellä, mutta paateen kiinnitetty muistotaulu on kadonnut.

## Lähteet
Ilmajoki-Kurikka

**Ilmajoki-Kurikka** on Ilmajoella ja Kurikassa Etelä-Pohjanmaalla sijaitseva taajama, joka koostuu Ilmajoen kunnan kirkonkylästä, Ilmajoen kunnan Koskenkorvasta ja Kurikan kaupungin keskustaajamasta. Taajaman väkiluku on 13 428, josta 6 728 asuu Ilmajoella ja 6 700 Kurikassa. Maapinta-ala on 56,99km² ja väestötiheys 235,6 asukasta/km². Taajama syntyi vuonna 2014, kun Ilmajoen kirkonkylä ja Kurikan keskustaajama kasvoivat yhteen muodostaen uuden yhtenäisen taajaman.

## Lähteet
Kościerzynan piirikunta

**Kościerzynan piirikunta** () on yksi Pommerin voivodikunnan piirikunnista. Piirikunnan arvioitu väkiluku oli vuoden 2019 lopussa 72&nbsp;688. Siihen kuuluvat seitsemän kuntaa ovat Dziemiany, Karsin, Kościerzyna, Liniewo, Lipusz, Nowa Karczma ja Stara Kiszewa. 

Vuoden 2019 lopussa Kościerzynan piirikunnan asukkaista 50 prosenttia oli naispuolisia ja 50 prosenttia miespuolisia. Alle 18-vuotiaat muodostivat 22,2 prosenttia piirikunnan väestöstä, työikäiset 60,1 prosenttia ja eläkeikäiset 17,7 prosenttia väestön keski-iän ollessa 38,7 vuotta. Vuonna 2019 piirikunnassa syntyi 933 lasta. Vuoden 2011 väestönlaskennassa 6,5 prosenttia asukkaista puhui kašubin kieltä. Kościerzynan piirikunnan väkiluvun ennakoidaan pienenevän 70&nbsp;272 asukkaaseen vuoteen 2050 mennessä.

## Lähteet

## Aiheesta muualla
Palvelimeton tietojenkäsittely

**Palvelimeton tietojenkäsittely** on pilvipalvelumuoto, jossa taustasovelluksen tarvitsema määrä palvelimia otetaan käyttöön tarpeen mukaan. Palvelintietokoneita käytetään edelleen, mutta sovelluskehittäjän ei tarvitse olla niistä tietoinen.

Palvelimettomassa mallissa fyysisten palvelinten, virtuaalikoneiden ja säiliöiden hallinta on palvelun tarjoajan käyttämän ratkaisun hallinnoima eikä sovelluskehittäjän. Sovelluskehittäjä toteuttaa ainoastaa liiketoimintaan tarvittavan logiikan ja lataa sen palvelimelle: palvelin käsittelee laitteistotarpeen. Palvelimettomat sovellukset käyttävät tapahtumapohjaisia toimintoja. Palvelimeton ratkaisu ei sovellu hyvin pitkäkestoista käsittelyä vaativille tehtäville: useat palvelun tarjoajat eivät salli suorittaa toimintoa kuin muutaman minuutin kerrallaan eikä edellisestä suorituksesta säilötä käyttökelpoista tilatietoa.

Palvelimettomaan tietojenkäsittelyyn tarjotaan usean tyyppisiä vaihtoehtoja kuten laskenta, tallennus, tietokanta, viestintä ja niin edelleen.

## Historia
Verkkopalveluiden alkuaikoina verkkosovelluksen ylläpitäjällä piti olla tietty määrä fyysisiä laitteita palvelun suorittamiseen. Myöhemmin tulivat pilvipalvelut, joissa kehittäjät ja yritykset vuokrasivat tietyn määrän palvelinkapasiteettia, josta saattoi osa mennä käyttämättä tai olla riittämätön käyttöpiikkien aikana. Myöhemmin tuli palvelimeton malli, jossa palvelun tarjoaja toteuttaa palvelinratkaisun ja palveluista maksetaan käyttötarpeen mukaan.

## Katso myös
* Mikropalvelu

## Lähteet
Function as a Service

**Function as a Service** (lyh. **FaaS**) on palvelimettoman tietojenkäsittelyn pilvipalvelumuoto, joka tyypillisesti liitetään mikropalveluiden rakentamiseen ja suorittamiseen. FaaS-mallissa fyysinen palvelinlaitteisto, virtuaalikoneiden käyttöjärjestelmän ja verkkopalvelinohjelmiston hallinta ovat tyypillisesti pilvipalvelun tarjoajan hallinnoimia.

Palvelimeton tietojenkäsittely on yläluokka tietyn tyyppiselle palvelulle (laskenta, tallennus, tietokanta, viestintä jne.), jonka alaluokka FaaS on.

## Lähteet
Camilla Urso

**Camilla Urso** (13. kesäkuuta 1842 Nantes – 20. tammikuuta 1902 New York) oli yhdysvaltalainen viulisti.

Urso oli italialaisen huilistin ja portugalilaisen laulajan tytär. Hän aloitti viulunsoiton oppitunneilla käymisen 6-vuotiaana ja piti jo vuotta myöhemmin ensimmäisen julkisen resitaalin. Sen saaman suosion jälkeen perhe muutti Pariisiin, jonka konservatoriossa tyttö jatkoi opintojaan. Syyskuussa 1852 Urso saapui New Yorkiin aloittaakseen Yhdysvaltain-kiertueen. Hän jatkoi esiintyjänä kiertämistä maassa, kunnes asettui vuonna 1855 vanhempineen Tennesseen Nashvilleen.

Urso soitti vuonna 1863 Bostonin filharmonisen seuran kanssa ja esiintyi myöhemmin samana vuonna New Yorkin filharmonikkojen kanssa. Vuosina 1863–1864 Urso myös kiersi Uutta-Englantia Patrick S. Gilmoren yhtyeessä. Vuosina 1864–1865 hän teki oman konserttiyhtiönsä kautta kiertueen Kanadassa. Kesäkuussa 1865 Urso esiintyi menestyksellä Pariisissa. Seuraavien kolmen vuosikymmenen ajan hän kiersi säännöllisesti Yhdysvalloissa ja muualla. Vetäydyttyään uraltaan esiintyjänä vuonna 1895 hän tarjosi New Yorkissa yksityisopetusta ja työskenteli opettajana Yhdysvaltain kansallisessa musiikkikonservatoriossa.

## Lähteet
Arvo Haveri

**Arvo Anton Haveri** (11. joulukuuta 1881 Pöytyä – 17. helmikuuta 1934 Helsinki) oli suomalainen asianajaja ja suomentaja.

Haverin vanhemmat olivat maanviljelijä Henrik Vilhelm Haveri ja Josefina Lundström. Hän pääsi ylioppilaaksi vuonna 1900 Turun klassillisesta lyseosta ja valmistui Helsingin yliopistosta filosofian kandidaatiksi 1903 ja filosofian maisteriksi 1904. Hän suorittu ylemmän hallintotutkinnon ja oikeustutkinnon 1907.

Haveri oli Keskusosuusliike Hankkijan apulaisjohtajana 1908–1910 ja hän toimi asianajajana 1910–1918 Castrén & Snellmanin asianajotoimistossa. Hänestä tuli toimiston osakas vuonna 1918. Haveri oli Suomen Osuustoimintalehden toimitussihteerinä 1910–1915.

Arvo Haveri oli naimisissa vuodesta 1910 Sulo Wuolijoen sisaren Tyyne Helmi Wuolijoen (1877–1969) kanssa. Haveri oli muun muassa osakkaana Biografinomistajien Filmivuokraamo Oy:ssä Hella Wuolijoen tyttären Vappu Wuolijoen ja Hellan entisen puolison Sulo Wuolijoen sisaren Suoma Bernhardtin kanssa.

## Suomennoksia
* Karl Josef Alfred Hedenstierna : *Sigurdin kertomuksia: Ensimmäinen kokoelma*. Kustannus-o.y. Kansa, Helsinki 1907
* Karl Josef Alfred Hedenstierna : *Sigurdin kertomuksia: Toinen kokoelma*. Kustannus-o.y. Kansa, Helsinki 1908
* Karl Josef Alfred Hedenstierna : *Sigurd: patruuna Jönssonin muistelmat*. Karisto 1910
* A. V. Lindberg : *Kaavoja ulosottomiehille: Formulär för utmätningsmän*. Lainopillinen ylioppilastiedekunta, Helsinki 1917
* Franz von Liszt : *Rikosoikeuden yleiset opit* ; alkuteoksen *Lehrbuch des Deutschen Strafrechts* 22 painoksesta (yleinen osa) suomentanut Arvo Haveri. Lainopillinen ylioppilastiedekunta, Helsinki 1920 
* Rudolph Sohm : *Institutiot: roomalaisen yksityisoikeuden historia ja järjestelmä*; kuudennestatoista painoksesta suom. Arvo Haveri. Suomalaisen lakimiesten yhdistyksen julkaisema. WSOY 1924
* Franz von Liszt : *Rikosoikeuden yleiset opit* ; Eberhard Schmidtin toimittamasta, osittain uudesti muodostellun alkuteoksen *Lehrbuch des Deutschen Strafrechts* 25 painoksesta (yleinen osa) suomentanut Arvo Haveri. Lainopillinen ylioppilastiedekunta, Helsinki 1929

## Lähteet
Haitin naisten jalkapallomaajoukkue

**Haitin naisten jalkapallomaajoukkue** on yksi huomattavimmista naisten jalkapallomaajoukkueista Karibialla. Se sijoitettiin Tokion kesäolympialaisten 2020 CONCACAF-maiden karsintaan lohkovoittajana kolmantena karibialaisena joukkueena Saint Kitts ja Nevisin ja Jamaikan joukkueiden ohella. Keski-Amerikan mantereelta olisivat päässeet mukaan Costa Rica ja Panama sekä ilman karsintoja kaikki kolme pohjoisamerikkalaista Yhdysvallat, Kanada ja Meksiko.

Naisten jalkapallotoiminta on alkanut Haitissa vuonna 1991 ja siihen sisältyy runsaasti nuorisotoimintaa.

Haitin miesten jalkapallomaajoukkue osallistui 1974 jalkapallon maailmanmestaruuskisoihin Saksassa.

## Lähteet

## Aiheesta muualla
* Haitin jalkapallosta FIFAn sivuilla
Fidžin parlamentti

**Fidžin parlamentti** () on Fidžin lainsäädännöllinen elin. Se koostuu 51 edustajasta, jotka valitaan vaaleilla neljän vuoden välein.

Parlamentaarista työtä tehdään kuudessa pysyvässä valiokunnassa.

Parlamentin istuntoja voi seurata suorina lähetyksinä.

Vuonna 1874 Fidži erotettiin omaksi siirtokunnakseen Isosta-Britanniasta, minkä johdosta sille perustettiin parlamentti ja kuvernöörin virka. Ensimmäiset vaalit itsenäistymisen jälkeen pidettiin vuonna 1972. Vuonna 1987 sotilasvallankaappaus lakkautti demokratian vuoteen 1992 asti. Sama toistui vuosina 2000–2001 ja 2006–2014.

## Viimeisimmät vaalit
Viimeisimmät vaalit pidettiin vuonna 2022, joissa FijiFirst sai eniten paikkoja, mutta ei tarpeeksi muodstaakseen hallitusta yksi, kuten aikaisemmin. Vaalien suurin häviäjä SODELPA päätyi avainasemaan, koska sen tuki ratkaisisi tulevan hallituksen kokoonpanon. Lopulta SODELPA:sta irtautunut kansan allianssi (PA) pääty muodostamaan hallituksen yhdessä NFP:n ja SODELPA:n kanssa, ja uusi pääministeri Sitiveni Rabuka vannoi virkavalansa 24. joulukuussa.

FijiFirst-puolue romahti kesällä 2024 ja sen edustajat siirtyivät sitoutumattomiksi.

## Lähteet
Irma Lumivuokko

**Irma Lumivuokko** (myöh. **Koski**, 30. maaliskuuta 1909 Helsinki – 27. maaliskuuta 1956 Helsinki) oli suomalainen kilpauimari. Helsingin Jyryä edustanut Lumivuokko voitti urallaan lukuisia Työväen Urheiluliiton mestaruuksia sekä 100 metrin vapaauinnin Moskovan spartakiadeissa.

## Urheilu-ura
Lumivuokko kävi 1920-luvun alussa Jyryn uimakoulua, jossa hänen opettajanaan toimi uimahyppääjä Vieno Kari. Hän voitti TUL:n mestaruuden 50 metrin vapaauinnissa 1924–1926, 100 metrin vapaauinnissa 1926 ja 1929, 200 metrin vapaauinnissa 1928 sekä 4×50 metrin viestissä 1924, 1926 ja 1927. 

Frankfurtin työläisolympialaisissa 1925 Lumivuokko oli 100 vapaauinnissa ensimmäisenä maalissa, mutta tuomaristo hylkäsi hänet tyylirikon vuoksi. Lumivuokon mukaan hän joutui juuri ennen maalia vaihtamaan tyyliä saatuaan suonenvedon jalkaansa. Moskovan spartakiadeissa 1928 Lumivuokko voitti 100 metrin vapaauinnin.

Urheilu-uransa jälkeen Lumivuokko työskenteli kustannusvirkailijana Tammessa. Hän kuoli keuhkokuumeeseen 46-vuotiaana maaliskuussa 1956. 

## Perhe
Irma Lumivuokon isä oli kansanedustaja J. H. Lumivuokko ja äiti Hämeenlinnasta kotoisin ollut Ida Vilhelmiina Nieminen (1888–1962). Lumivuokon ensimmäinen puoliso oli jalkapalloilija Leevi Kekkonen, jonka kanssa hän avioitui vuonna 1933.

## Lähteet
Maud Powell

**Maud Powell** (22. elokuuta 1868 Peru, Illinois – 8. tammikuuta 1920 Uniontown, Pennsylvania) oli yhdysvaltalainen viulisti.

Powell aloitti viulunsoiton harjoittelun lapsena musiikkia harrastaneen äitinsä kannustamana. Hän teki 9-vuotiaana kuuden viikon kiertueen Chicago Ladies’ Quartetin kanssa Illinoisissa, Wisconsinissa ja Michiganissa. Vuonna 1880 hänet lähetettiin Eurooppaan musiikkiopintoja suorittamaan. Häntä opettivat Henry Schradieck Leipzigissa, Charles Dancla Pariisin konservatoriossa ja Joseph Joachim Berliinissä. Vuonna 1885 Powell teki ensiesiintymiset Berliinin filharmonikkojen ja New Yorkin filharmonisen seuran kanssa. Seuraavien seitsemän vuoden ajan hän kiersi vuosittain jälkimmäisen orkesterin kanssa. Tammikuussa 1889 hänestä tuli yksi ensimmäisinä Yhdysvalloissa Pjotr Tšaikovskin viulukonserton esittäneistä. Powell esitti yhdysvaltalaisyleisöille myös Max Bruchin, Jean Sibeliuksen, Antonín Dvořákin, Édouard Lalon ja Camille Saint-Saënsin teoksia. Vuonna 1894 hän perusti Maud Powell -jousikvartetin, jonka kanssa kiersi neljän vuoden ajan.

Powell saavutti suosiota myös kiertueillaan Euroopassa ja teki kiertueen Etelä-Afrikassa. Vuoden 1910 jälkeen hän keskittyi toimimaan lähinnä Yhdysvalloissa. Hän kuoli kesken kiertueen vuonna 1920. Powell oli ensimmäinen viulisti, jonka soittoa Victor Talking Machine Company äänitti.

## Lähteet

## Aiheesta muualla
Wanda Vázquez Garced

**Wanda Vázquez Garced** (s. 9. heinäkuuta 1960 Santurce, San Juan, Puerto Rico) on Puerto Ricon kuvernööri alkaen heinäkuusta 2019. Hän on kautta aikojen toinen Puerto Ricon naispuolinen kuvernööri sitten Sila María Calderónin.

Wanda Vázquez Garced on opiskellut lakitieteen tohtoriksi käytyään perusopetuksen kotipaikkakunnallaan Puerto Ricon Guaynabossa ja opiskeltuaan lakia Puerto Ricon yliopistossa. Tohtoritutkintonsa hän suoritti yksityisessä Interamerican University of Puerto Rico School of Law'ssa.

Wanda Vázquez Garced tuli kuvernööriksi Puerto Ricon korkeimman oikeuden päätöksellä, kun hänen edeltäjänsä katsottiin rikkoneen perustuslakia.

Garced on kannattanut Yhdysvaltoihin suuntautuvaa Puerto Ricon PNP-puoluetta; ja Yhdysvaltojen suhteen hän on ollut demokraatti vuoteen 2019, jolloin hän ryhtyi kannattamaan republikaaneja.

## Lähteet
Luettelo läntisen Käpylän suojelluista rakennuksista

Tämä on luettelo **Helsingin [[Käpylä|Käpylän kaupunginosan]] läntisen osan suojelluista rakennuksista**. Käpylä on osa Vanhankaupungin peruspiiriä.

Puu-Käpylä on 1920-luvun ”englantilaistyyppisenä” puutaloalueena huomattava yhtenäinen rakennuskokonaisuus, jolla on historiallista arvoa. Se oli kuitenkin 1960-luvulla tarkoitus purkaa ja rakentaa tilalle kivisiä pienkerrostaloja. Suunnitelmista nousi julkinen kohu. Perustettu komitea tuli 1971 valmistuneessa mietinnössään siihen tulokseen, että rakennukset ovat kunnostettavissa ja rakennushistoriallisesti arvokkaita. Suojelukaava astui voimaan samana vuonna. Käpylän kirkko edustaa funktionalismia. Käpylässä sijaitsee myös Karjalatalo, joka on rakennettu sotien jälkeen karjalaisten kokoontumispaikaksi.
__TOC__

## Luettelo

## Ilmattarenkuja

## Ilmattarentie

## Keijontie

## Kimmontie

## Louhentie

## Marjatantie

## Mäkelänkatu

## Rauninkuja

## Sariolantie

## Turjantie

## Tursontie

## Vaakalinnuntie

## Vipusentie

## Lähteet
*
* 
### Viitteet
Giovanni Pontano

**Giovanni Gioviano Pontano** (1426–1503) oli italialainen humanisti, runoilija, historiankirjoittaja ja valtiomies. Hän saavutti vaikutusvaltaisen aseman Napolin kuningaskunnan hovissa, mutta menetti sen, kun hän Ranskan kuningas Kaarle VIII:n tunkeutuessa vuonna 1495 Napoliin antoi pääkaupungin porttien avaimet tälle. Hän perusti Napoliin nimeään kantavan kuuluisan akatemia Accademia Pontanianan. Pontano saavutti mainetta varsinkin latinankielisillä runoelmillaan.

## Lähteet

## Aiheesta muualla
Time (The Alan Parsons Projectin kappale)

**Time** on englantilaisen rockyhtye The Alan Parsons Projectin kappale vuonna 1980 julkaistulta albumilta *[[The Turn of a Friendly Card]]*. Hidastempoinen ja haikea balladi oli ensimmäinen The Alan Parsons Projectin kappale, jonka perustajajäsen Eric Woolfson lauloi.

”Time” julkaistiin singlenä vuonna 1981. Kappale menestyi listoilla hyvin ja siitä muodostui eräs yhtyeen suurimmista hiteistä. *[[Billboard]]in* Hot 100 -listalla kappale oli parhaimillaan sijalla 15 ja *[[Cash Box]]in* listalla sijalla 14. *Billboardin* mukaan kappale oli koko vuoden 48. suosituin single ja *Cash Boxin* mukaan 94. suosituin.

## Taustaa

”Time” merkittiin muiden The Alan Parsons Projectin kappaleiden tavoin yhtyeen keulahahmojen Eric Woolfsonin ja Alan Parsonsin kirjoittamaksi. Se oli ensimmäinen kappale, jonka Woolfson myös lauloi; aiemmin yhtye oli käyttänyt vierailevia laulajia. Woolfson: ”Löysimme itsemme Pariisista eikä muita laulajia ollut saatavilla. Suostuttelin Alanin antamaan minulle mahdollisuuden sillä ymmärryksellä, että jos hän ei pitäisi lopputuloksesta, hän voisi myöhemmin korvata sen uudella lauluraidalla.”

Laulajaksi pääseminen merkitsi Woolfsonin pitkäaikaisen toiveen toteutumista, ja hän lauloi myös yhtyeen myöhemmät hitit ”Eye in the Sky” ja ”Don’t Answer Me”. Parsons: ”Pitkään työnsin [Woolfsonin] syrjään, vaikka hän lauloikin aina demoversioilla. Ajattelin, ettei hänen pitäisi laulaa [The Alan Parsons] Projectin kappaleita, mutta hän puhui minut ympäri. Selvästikin olin väärässä, sillä siitä eteenpäin hän lauloi kaikki isot hitit.”

## Arvioita

*[[AllMusic]]*-sivuston Mike DeGagnen mukaan ”Time” on samoihin aikoihin singlenä julkaistun ”Games People Playn” ohella The Alan Parsons Projectin koko tuotannon paras kappale. Myös *Classic Rock Review* -sivustolla Ric Albano kehuu ”yhtyeen parhaisiin balladeihin” lukeutuvaa kappaletta.

*ProgArchives*-sivustolla Bob Moore huomauttaa ”Timen” muistuttavan Pink Floydin samannimistä kappaletta, jota Parsons oli ollut äänittämässä.

## Kokoonpano

### Yhtyeen jäsenet

* Alan Parsons – taustalaulu, tuottaja, äänittäjä, säveltäjä
* Eric Woolfson – laulu, koskettimet, säveltäjä, sanoittaja, vastaava tuottaja

### Sessiomuusikot

* Ian Bairnson – kitara
* Stuart Elliott – rummut
* David Paton – basso

## Lähteet
Pulleapahaputki

**Pulleapahaputki** (*Oenanthe fistulosa*) on sarjakukkaiskasvien (Apiaceae) heimoon, pahaputkien (*Oenanthe*) sukuun kuuluva kasvilaji. Se on monivuotinen ja kalju ruohovartinen kasvi, jota ei ulkonäkönsä puolesta voi juuri sekoittaa muihin kasvilajeihin.

Pulleapahaputki voi kasvaa noin 80 cm korkeaksi. Sen varsi on sinivihreä, satunnaisesti haaroittunut, lähes lehdetön sekä putkimaiseksi paisunut. Jopa varren haarat ja lehtiruodit ovat varren tapaan paisuneita. Lehtiä on vähän ja lehtiruodit ovat lehtilapaa pidempiä. Lehdet ovat kertaalleen pariliuskaisia ja liuskat ovat kapeita. Veden alla kasvaessaan lehdet ovat hienoliuskaisia. Pulleapahaputken kukat ovat valkoisia tai vaaleanpunertavia ja sijaitsevat kerrannaissarjana. Pikkusarjat ovat pieniä sekä tiiviitä, ja pikkusarjojen laidoilla olevat kukat ovat sisempiä kukkia suurempia. Pulleapahaputki kukkii heinä–elokuussa. Hedelmä on 3–5 mm pitkä.

Pulleapahaputki kasvaa kosteilla tai märillä ja ravinteikkailla kasvupaikoilla. Pulleapahaputkea ei kasva Suomessa. Ruotsissakin sitä tavataan harvinaisena vain maan eteläosissa. Yleisesti ottaen pulleapahaputkea tavataan koko Euroopassa sen itäisimpiä ja pohjoisimpia alueita lukuun ottamatta sekä Afrikan pohjoisrannikolla.

## Lähteet

## Aiheesta muualla
* Laji.fi: Pulleapahaputki (''Oenanthe fistulosa'')
Valle Yritys

**Valle Yritys** (s. 14. kesäkuuta 1930 Kittilä) on suomalainen näyttelijä. Hän on työskennellyt muun muassa Mikkelin teatterissa ja Seinäjoen kaupunginteatterissa.

## Ura
Yrityksen vanhemmat olivat maanviljelijäpariskunta Eino ja Augusta Yritys. Ammattimaisen näyttelijän uransa Yritys aloitti vasta keski-iän kynnyksellä. Sitä ennen hän oli työskennellyt muun muassa palkanlaskijana. Yrityksen ensimmäinen näyttelijänkiinnitys oli Savonlinnan Teatteriin 1969–1971. Sitä seurasi Kemin kaupunginteatteri 1971–1975, Mikkelin teatteri 1975–1975, Rovaniemen Teatteri 1979–1981, Kouvolan Teatteri 1981–1985, Joensuun kaupunginteatteri 1985–1987 ja Mikkelin teatteri uudelleen vuodesta 1987. Eläkevuosinaan Yritys näytteli Seinäjoen kaupunginteatterissa.

Yrityksen mittavaan rooliluetteloon kuuluu muun muassa *[[Nummisuutarit|Nummisuutarien]]* Topias, *[[Työmiehen vaimo]]n* Risto ja *Niskavuoren Hetan* Akusti. Hän on näytellyt myös Tevjen roolin musikaalissa *[[Viulunsoittaja katolla]]*, Ivan Romanovitš Tšebutykin roolin draamassa *[[Kolme sisarta]]* ja Julian isän Capuletin roolin tragediassa *[[Romeo ja Julia]]*. 2000-vuosikymmenellä Yritys näytteli Riihimäen Teatterissa muun muassa Maiju Lassilan musiikkinäytelmässä *Nuori Mylläri*.

30-vuotistaiteilijajuhlassaan keväällä 1997 Yritys näytteli antiikkikauppias Gregory Solomonin osan Arthur Millerin näytelmässä *Hinta*. Paikkana oli Seinäjoen kaupunginteatteri.

Valle Yritys teki sivuroolin kunnanjohtaja Röhösenä Timo Koivusalon ohjaamassa elämäkertaelokuvassa *[[Kulkuri ja Joutsen]]* (1999). Vuonna 2007 Yrityksellä oli sivuosa television minisarjassa *[[Maan mitta]]*.

Yritys näytteli 1990-luvulla vauhdikkaassa televisiomainoksessa "Jaffat tulloo ja helemat paukkuu" yhdessä Salme Jyräksen kanssa.

## Lähteet
*
*
*

### Viitteet

## Aiheesta muualla
*Yle Areena: Maan mitta (draamasarja vuodelta 2007)
Salme Jyräs

**Salme Maria Jyräs** (s. 31. heinäkuuta 1933 Jyväskylä) on suomalainen näyttelijä. Hän näytteli musikaaleissa ja puhenäytelmissä 1950-luvun puolivälistä alkaen. Valtaosan urastaan Jyräs on tehnyt Mikkelin teatterissa.

## Ura
Ennen näyttelijän uraansa, vuosina 1948–1956, Jyräs työskenteli toimistoapulaisena. Hänen ensimmäinen kiinnityksensä oli Joensuun kaupunginteatteriin 1957–1959. Seuraavana oli vuorossa kiinnitys Punaiseen Myllyyn 1959–1961 ja Kouvolan Teatteriin 1961–1965. Jyräksen pitkä kiinnitys Mikkelin teatterin näyttelijänä alkoi 1969.

Jyräksen rooleja olivat muun muassa Kristiina komediassa *Gabriel, tule takaisin*, Heta Niskavuori draamassa *Niskavuoren Heta* ja Golde musikaalissa *[[Viulunsoittaja katolla]]*. Jyräksen rooliluetteloon kuuluu niin ikään Amanta (*Ryysyrannan Jooseppi*), Maija (*[[Tukkijoella (näytelmä)|Tukkijoella]]*), Hurja-Hilja (*[[Lapualaisooppera]]*), Olga (*[[Kolme sisarta]]*), Ethel (*[[Kultalampi]]*) ja Amanda (*[[Poltettu oranssi]]*). Hän näytteli myös mamselli Eufrosynen roolin Serpin epookkikomediassa *Katariina kaunis leski*.

Jyräs vietti 40-vuotistaiteilijajuhlaansa kevätkaudella 1994. Juhlanumerona oli musikaali *Kevättä rinnassa*.

Salme Jyräs teki sivuroolin opettajana Rauni Mollbergin historiallisessa draamaelokuvassa *[[Ystävät, toverit]]* (1990).

Jyräs näytteli 1990-luvulla vauhdikkaassa televisiomainoksessa "Jahvat tulloo ja helemat paukkuu" yhdessä Valle Yrityksen kanssa.

## Lähteet
*
*
*
*

### Viitteet
Flat Earth Society

**Flat Earth Society** (suom. *Litteän Maan seura*) on kansainvälinen seura, joka pyrkii edistämään käsitystä, jonka mukaan Maa on litteä. Seura perustettiin vuonna 1956 nimellä International Flat Earth Research Society. Sen edeltäjä oli vuonna 1884 perustettu Universal Zetetic Society. Seuran puheenjohtajaksi tuli vuonna 2009 yhdysvaltalainen Daniel Shenton. Hänen edeltäjänsä Charles K. Johnson oli kuollut vuonna 2001, minkä jälkeen seura oli ollut epäaktiivisena useita vuosia. Johnsonin aikana seuralla oli ollut kolmisen tuhatta jäsentä, ja se julkaisi uutiskirjettä *Flat Earth News*.

## Lähteet
Kaminen

**Kaminen** on sukunimi, joka on muun muassa seuraavilla suomalaisilla henkilöillä:

*Marjukka Kaminen (s. 1948), taidemaalari
*Tomi Kaminen (s. 1970), koripalloilija ja koripallovalmentaja
*Tuomo Kaminen (1951–2020), toimittaja, tuottaja ja tietokilpailujuontaja.
Pertti Kelkka

**Pertti Tapani Kelkka** (2. tammikuuta 1939 Kotka – 5. tammikuuta 2007 Kokkola) oli suomalainen näyttelijä ja dramaturgi. Hän työskenteli useissa teattereissa eri puolilla Suomea 1960-luvulta alkaen. Lisäksi hänellä oli sivurooleja televisiotuotannoissa.

## Ura
Pertti Kelkan vanhemmat olivat Väinö ja Lempi Kelkka. Hän opiskeli Jyväskylän yliopistossa kieliä ja kirjallisuutta, ja suoritti opintoja Tampereen yliopiston draamastudiossa. Kelkka työskenteli kansakoulun opettajana vuosina 1962–1965 ja 1969–1971. Vuosina 1967–1968 hän toimi näyttelijänä Tampereen Työväen Teatterissa. Ura jatkui näyttelijänä Joensuun kaupunginteatterissa 1971–1972, Ryhmäteatterissa 1972–1973, Lahden kaupunginteatterissa 1973–1975, Kuopion kaupunginteatterissa 1975–1980 ja Ahaa Teatterissa 1980-luvun alussa. 1980-luvun jälkipuoliskolla Kelkka työskenteli Kokkolan kaupunginteatterissa.

Kelkka näytteli muun muassa Koskelan roolin *Tuntemattomassa sotilaassa*, Jussi Vatasen roolin komediassa *Tulitikkuja lainaamassa* ja Falstaffin roolin komediassa *[[Windsorin iloiset rouvat]]*. Kelkan dramatisointeja olivat muun muassa *Pirttipohjalaisia* (Rovaniemen Teatteri, 1974), *Anne Frankin päiväkirja* (Ahaa Teatteri, 1982) ja *Mielipuolen päiväkirja* (Kemin kaupunginteatteri, 2001).

Teatterityönsä ohella Kelkka näytteli muutamissa elokuva- ja televisiotuotannoissa. Maunu Kurkvaaran draamassa *[[Punatukka]]* (1969) Kelkka teki Amin osan ja Kari Franckin televisioelokuvassa *[[Rautatie (televisioelokuva)|Rautatie]]* (1973) hän näytteli Onteria. 1960-luvun lopulla Kelkka teki sivuroolin televisiosarjassa *[[30-luvun mies]]*.

Näyttelijäntyönsä lisäksi Kelkka käänsi tekstejä saksasta ja englannista suomeksi sekä kirjoitti kirjallisuus-, elokuva- ja teatteriarvosteluja eri lehtiin.

Kelkka oli aviossa kahdesti. Hänen toinen puolisonsa oli näyttelijä Saara Markkanen.

## Lähteet
*
*

### Viitteet

## Aiheesta muualla
*Näytelmät.fi: Pertti Kelkka
Renault Duster

**Renault Duster** on Dacia Dusterin pohjalta Renault Argentinan valmistama erämaaralliauto. Renault Duster Teamin ajatti autoa vuosina 2013–2018, jonka aikana sen paras sijoitus Dakar-rallissa oli 14. 

## Dakar-ralli
### 2013
Renault kilpaili viidensissä Etelä-Amerikassa ajetun Dakar-rallin kahdella autolla. Emiliano Spataro ja kartanlukijana Benjamin Lozada, kun toista autoa ajoi Francisco José Garcia ja kartanlukijanaan Javier Mauricio Malano. Garcia ajoi sijalle 29, kun Spataro joutui keskeyttämään.

### 2014
Vuoden 2014 rallissa Spataro sijoittui 14:nneksi. Duster oli samalla kilpailun paras argentiinalaisvalmisteinen ajoneuvo.

### 2015
Kolmansissa Dakar-rallissa Renault uudisti moottoriaan V8 Nissan VK-50, jonka lisäksi sen hevosvoimat nousi 348 aina 380:een. Duster jäi 15-parhaan ulkopuolelle ollen Spataron ajamana 21. Tallikaverit Garcia ja Fernando Luis Bradach puolestaan keskeyttivät. Renaultilla ajettiin parhaimmillaan yhdeksännellä erikoiskokeella sijalle 11, jonka jälkeen Spataro ajoi vielä kahdesti kolmanneksi kahdella viimeisellä erikoiskokeella ollen lopulta koko rallissa 21.

### 2016
Spataro jatkoi Renaultilla myös 2016 Dakar-rallissa tallikaverinaan Christian Lavieille. Spataro ajoi parhaimman sijoituiksen ollen 18:nneksi ja Lavieille sijoitusta alempana.

### 2018
Kuudes Dakar-ralli päättyi kehnosti, kun Spataro ja kartanlukija Santiago Hansen keskeytti neljännellä erikoiskokeella etujousituksen vuoksi. Hän ajoi ennen keskeytystään sijalla 13. Toista autoa ajoi entinen erämaarallin maailmanmestari Carlos Souza.

Toukokuussa 2018 talli ilmoitti vetäytyvänsä kansainvälisistä kilpailuista.

## Lähteet
Harmonia (kovakuoriaissuku)

**Harmonia** on leppäpirkkojen heimoon kuuluva kovakuoriaissuku. Suvun lajimäärä vaihtelee eri lähteissä. Maailmanlaajuisesti sukuun kuuluu ainakin 5 lajia. Suomessa suvun edustajia on tavattu 2 lajia. Suku on kotoisin Aasiasta, mutta suvun lajit ovat levinneet kaikille mantereille.

## Sukuun kuuluvia lajeja
*Harlekiinipirkko  (*Harmonia axyridis*)  
**[[Harmonia conformis]]*
**[[Harmonia dimidiata]]*
**[[Harmonia octomaculata]]*
*Havupirkko (*Harmonia quadripunctata*)

## Lähteet

## Aiheesta muualla
*iNaturalist: Suku Harmonia
*ITIS: Harmonia 
*National Center for Biotechnology Information (NCBI): Harmonia, taxonomy 
*Iowa State University, Bug Guide: Genus Harmonia 
*Pherobase: Semiochemicals of Genus Harmonia
Uno Wallmo

**Uno Wallmo** (29. huhtikuuta 1860 Ljusnarsbergin seurakunta, Örebron lääni – 3. marraskuuta 1946) oli ruotsalainen metsänhoitaja. 

Wallmosta tuli opiskelija vuonna 1879 ja valmistui Metsäinstituutista vuonna 1882, jonka jälkeen hänestä tuli ylimääräinen metsänhoitaja samana vuonna. Wallmo aloitti metsänhoitajana Jönköpingin piirikunnassa vuonna 1899, Örebron piirikunnassa vuonna 1902 ja päämetsästäjä Bergslagin piirikunnassa vuonna 1903, josta hänet siirrettiin vuonna 1920 Tukholman-Gävlen piirin johtajaksi. Hän erosi päämetsästäjän tehtävästä vuonna 1925. Wallmo oli myös valvomassa metsänhoitoa monissa yksittäisissä tehtaissa, kuten Högforsin mylly , Hällefors, Skogaholmin ruukki, Alkvettern ja Högsjö (Vingåkerin kunta). Hän oli metsävaltion palkkakomitean (1906 palkkakomitea) jäsen ja korkeakouluopetuksen uudelleenjärjestelyjen (1906–08) ja Värmlannin läänin metsien 1910–12 arviointikomitean puheenjohtaja. Wallmo oli varapuheenjohtaja 1907-12 hallituksessa ja metsänhoitoyhdistyksessä ja vuodesta 1918 jäsenenä Ruotsin maatalousakatemiassa. 

Vuonna 1897 Wallmo julkaisi kirjan *Rationell skogsafverkning*, joka herätti paljon huomiota metsäpiireissä. Siinä hän suhtautui erittäin kriittisesti aikansa metsään, johon käytännössä kuului vain vanhempien metsien hakkuita, ja usein puuttui sekä nuorempien kasvavien metsien aktiivinen hoito että aktiiviset nuorentamistoimenpiteet. Sen sijaan Wallmo kannatti aktiivista harventamista ja luontaista uudistamista. Nykyään me kutsumme toimenpiteitä puuston harventamisiseksi ja luukkujen leikkaamiseksi, mutta Wallmo itse kutsui toimenpiteitä yksilölliseksi ja ryhmäsokeutumiseksi. Tämän seurauksena Wallmo on tullut mielletyksi lehtien viljelyn käyttöönottajaksi Ruotsissa huolimatta siitä, että hän itse huomautti terävästi, ettei halunnut ehdottomasti "täysin eri-ikäisiä metsiä", vielä vähemmän puhdasta kuusimetsää.   

1900-luvun alkupuoliskolla Uno Wallmo keskusteli voimakkaasti ideoistaan ennen kaikkea Domain Boardin päämetsästäjän Anders Holmgrenin kanssa sekä kirjallisesti että matkoillaan. 

Uno Wallmo oli erittäin tuottava kirjailijana. Hänen esseitä vuonna "Metsäyhdistys lehdessä" kuuluu *Grant Hurricane* (1904), *että on tärkeää Ruotsin metsien suojelun ja ekvivalentit* (1905), *jos uudistaminen on blädningshuggningar* (1906), *kestävän metsätalouden* (1907), *jos blädnings- ja harvennus prosenttiosuudet* (1914 ) ja *Vår skogsavdikningspolitik* (1918), viisi viimeksi mainittua luentoa Skogsvårdsföreningenin vuosikokouksissa, "joissa hänen kätevyytensä ja tarinoineen maustetut postit ovat aina saaneet metsänhoitajien huomion", Gunnar *[[Nordisk familjebok|V.Schotte Nordisk Familjebokissa]]* . 

## Lähteet
* https://runeberg.org/nfck/0279.html
* 

### Viitteet

## Kirjallisuutta
* Löjtnant Rustan Stormfeldt : roman. Stockholm: Fritze. 1900. Libris länk. Verkkoversio: http://hdl.handle.net/2077/58332
Jack Whitehall: Matkalla isän kanssa

**Jack Whitehall: Matkalla isän kanssa** on komediallinen matkailudokumenttisarja, jonka pääosissa ovat koomikko Jack Whitehall ja hänen isänsä Michael Whitehall.Sarjassa parivaljakko matkustaa eri puolille maailmaa kohdaten hullunkurisia tilanteita.

Sarjan ensimmäinen kausi julkaistiin Netflixissä 22. syyskuuta 2017. Ensimmäisellä kaudella Whitehallit matkaavat Kaakkois-Aasiaan viettämään Jackin välivuotta. Sarjan toisella kaudella Michael-isä vie poikansa Itä-Eurooppaan.Kausi julkaistiin 28. syyskuuta 2018. Kolmannella kaudella Jack toivoo isänsä muuttavan kanssaan Yhdysvaltoihin ja hän esittelee sarjassa isälleen Yhdysvaltojen länsirannikkoa. Kolmannen kauden ensi-ilta oli 6. syyskuuta 2019. Neljännellä kaudella Whitehallit ovat matkalla Australiassa.Kausi julkaistiin 22. syyskuuta 2020.Viides ja viimeinen kausi julkaistiin 14. syyskuuta 2021. 

## Jaksot
### Ensimmäisen kauden matkailukohteet
* Bangkok, Thaimaa
* Phuket, Thaimaa
* Siĕm Réab, Kambodža
* Hanoi, Vietnam

### Toisen kauden matkailukohteet
* Saksan Alpit
* Budapest, Unkari
* Moldova
* Kiova, Ukraina
* Prypjat, Ukraina
* Odessa, Ukraina
* Transilvania, Romania
* Chișinău, Moldova
* Istanbul, Turkki

### Kolmannen kauden matkailukohteet
* Los Angeles, Kalifornia, Yhdysvallat
* Phoenix, Arizona, Yhdysvallat
* Las Vegas, Nevada, Yhdysvallat

### Neljännen kauden matkailukohteet
* Sydney, Australia
* Queensland, Australia
* Uluru, Australia

### Viidennen kauden matkailukohteet
* Englanti, Iso-Britannia
* Skotlanti, Iso-Britannia
* Wales, Iso-Britannia

## Lähteet
Eye in the Sky (kappale)

**Eye in the Sky** on englantilaisen rockyhtye The Alan Parsons Projectin kappale vuonna 1982 julkaistulta samannimiseltä albumilta. Se julkaistiin myös singlenä, ja siitä muodostui yhtyeen tunnetuin kappale.

Yhtyeen keulahahmo Alan Parsons ei aluksi pitänyt ”Eye in the Skysta”, ja jopa löi kitaristi Ian Bairnsonin kanssa vetoa siitä, ettei kappale koskaan menestyisi. Single nousi *[[Billboard]]in* listalla sijalle 3., mikä oli samalla yhtyeen paras listasijoitus Yhdysvalloissa.

”Eye in the Skyn” nimen keksi Eric Woolfson, joka myös sävelsi kappaleen Parsonsin kanssa. Sanoitusten merkityksestä on kaksi teoriaa. Ensimmäisen mukaan sanoitus kertoo totalitaarisesta yhteiskunnasta, joka tarkkailee kansalaisiaan; toisen mukaan se kuvailee parisuhteen päättymistä ja seuraavaa katkeruutta. Sanoitukset näyttäisivät viittaavan lähinnä jälkimmäiseen tulkintaan. Toisaalta Parsons ja Woolfson ovat kertoneet, että nimen valintaan vaikuttivat kaikkialle ulottuva elektroninen valvonta sekä George Orwellin *[[Vuonna 1984]]*.

Vuonna 2019 Parsons levytti kappaleesta katalaaninkielisen version ”Seré els teus ulls al camí”. Se julkaistiin hyväntekeväisyyslevyllä, jonka tarkoituksena oli kerätä rahaa parantumattomien sairauksien tieteelliseen tutkimukseen.

## Disconet Remix

Yökerhoja varten ”Eye in the Skysta” julkaistiin Disconet Remix -single. Tämä versio oli pituudeltaan lähes kymmenen minuuttia.

## Arvostelut

*[[Billboard]]* nosti ”Eye in the Skyn” suositeltujen singlejen listalleen. Kappale ”saavuttaa seesteisen progepop-tunnelman, joka teki [yhtyeen taannoisesta hitistä] ’Timesta’ soittolistojen suosikin”. Edeltäjänsä tapaan ”Eye in the Sky” on rauhallisesti laulettu ja soitto tarjoaa hienovaraisia yksityiskohtia. Kappaleen aihe saattaa kuitenkin osoittautua vähemmän vetoavaksi kuin ”Timen” teema.

*[[AllMusic]]in* Stephen Thomas Erlewine kuvailee kappaletta ”pehmeäksi ja hiotuksi; niin hiotuksi, että on helppo unohtaa kertojan olevan pelottavan ja kaikkitietävän hahmon, joka vakoilee joko rakastettuaan tai alamaisiaan.” Erlewinen mukaan vain harvat kappaleet ovat yhtä hienostuneita kuin ”Eye in the Sky”.

## Kokoonpano

### Yhtyeen jäsenet

* Alan Parsons – Fairlight CMI:n ohjelmointi, tuottaja, äänittäjä, säveltäjä
* Eric Woolfson – laulu, sähköpiano, säveltäjä, sanoittaja, vastaava tuottaja

### Sessiomuusikot

* Ian Bairnson – sähkö- ja akustinen kitara
* Stuart Elliott – rummut
* David Paton – basso
* Chris Rainbow – taustalaulu

## Lähteet
Karl Gayer

**Johann Christian Karl Gayer** (15. lokakuuta 1822 Speyer – 1. maaliskuuta 1907 München) oli saksalainen metsänhoitaja. 

Gayeristä tuli metsänhoitoprofessori Baijerissa Aschaffenburgin metsäinstituutissa vuonna 1855 ja hän oli professori Münchenin yliopistossa vuosina 1878-91, pääaineena metsätekniikka. Gayer valittiin yliopiston rehtoriksi vuonna 1889, ja hän piti erittäin kuuluisan puheen tämän viran vihkiäisissä *Der Wald im Wechsel der Zeiten* (Metsä eri aikakausina). Kirjoituksillaan Gayer vaikutti suuresti metsänhoitoon. Hänen klassinen teoksensa *Der Waldbau* (kaksi nidettä, 1878-80) toi suuren muutoksen Saksan silloiseen metsänhoitoon. Gayer korosti saksalaisessa metsäkirjallisuudessa ensimmäisenä metsäbiologian näkemyksiä. Hän kannatti luonnollisen nuorentamisen tarvetta tuottavien metsien aikaansaamiseksi ja hänen harsintahakkuumenetelmäänsä ("Gayer blanching") on sovellettu useissa maissa. Gayerin oppikirja *Die Forstbenutznng* (kaksi nidettä, 1863) oli myös erittäin arvostettu. 

## Lähteet

*
Calvia

**Calvia** on leppäpirkkojen heimoon kuuluva kovakuoriaissuku. Suvun lajimäärä vaihtelee eri lähteissä. Maailmanlaajuisesti sukuun kuuluu ainakin 12 lajia. Suomessa suvun edustajista on tavattu 3 lajia.

## Sukuun kuuluvia lajeja
* *[[Calvia championorum]]*
* *[[Calvia chinensis]]*
* *[[Calvia connexa]]*
* Lehmuspisarpirkko (*Calvia decemguttata*)
* *[[Calvia explanata]]*
* *[[Calvia hauseri]]*
* *[[Calvia muiri]]*
* *[[Calvia paravinotata]]*
* *[[Calvia quadrivittata]]*
* Pensaspisarpirkko (*Calvia quatuordecimguttata*)
* Leppäpisarpirkko (*Calvia quindecimguttata*)
* *[[Calvia shirozui]]*

## Lähteet

## Aiheesta muualla
*iNaturalist: Suku Calvia
*ITIS: Calvia 
*University of Michigan, Animal Diversity Web (ADW): Calvia 
*National Center for Biotechnology Information (NCBI): Calvia, taxonomy 
*Iowa State University, Bug Guide: Genus Calvia 
*Pherobase: Semiochemicals of Genus Calvia
Lęborkin piirikunta

**Lęborkin piirikunta** () on yksi Pommerin voivodikunnan piirikunnista. Piirikunnan arvioitu väkiluku oli vuoden 2019 lopussa 66&nbsp;115. Siihen kuuluvat kolme kuntaa ovat Cewice, Nowa Wieś Lęborska ja Wicko. 

Vuoden 2019 lopussa Lęborkin piirikunnan asukkaista 50,8 prosenttia oli naispuolisia ja 49,2 prosenttia miespuolisia. Alle 18-vuotiaat muodostivat 19,6 prosenttia piirikunnan väestöstä, työikäiset 60,5 prosenttia ja eläkeikäiset 19,9 prosenttia väestön keski-iän ollessa 40,4 vuotta. Vuonna 2019 piirikunnassa syntyi 668 lasta. Vuoden 2011 väestönlaskennassa 3,1 prosenttia asukkaista puhui kašubin kieltä. Lęborkin piirikunnan väkiluvun ennakoidaan pienenevän 58&nbsp;812 asukkaaseen vuoteen 2050 mennessä.

## Lähteet
Ernesto Martínez

**Ernesto Martínez Hernández** (20. marraskuuta 1951 Matanzas – 7. tammikuuta 2007 Pedro Betancourt) oli kuubalainen lentopalloilija ja olympiamitalisti.

Martínez kuului Kuuban pronssia voittaneeseen joukkueeseen Montrealin kesäolympialaisissa 1976. Hän pelasi Kuuban joukkueessa myös Münchenin kesäolympialaisissa 1972 ja Moskovan kesäolympialaisissa 1980. Pan-Amerikan kisoissa Martínez saavutti kolme kultamitalia vuosina 1971, 1975 ja 1979 sekä yhden hopeamitalin vuonna 1983.

Martínez oli pituudeltaan 177-senttimetrinen ja painoi 76 kiloa.

## Lähteet
Emiliano Spataro

**Emiliano Leonel Spataro** (s. 23. toukokuuta 1976 Buenos Aires) on argentiinalainen autourheilija. Hän on kilpaillut pääosin kotimaassaan ja voittanut kahdesti Top Race V6 mestaruuden (2007–2008), Formula 3 Sudamericana mestaruuden kevyemmässä luokassa 1995 ja Etelä-Amerikan STCC rata-automestaruuden 1999. Spataro on kilpaillut myös Dakar-rallissa.

## Dakar-ralli
Spataro päätyi ajamaan Dakar-rallia, kun Renaultin argentiinalainen autourheiluosasto päätti osallistua suurimpaan erämaaralliin Renault Dusterilla. Spataron ensimmäinen ralli päättyi keskeytykseen. Seuraavan vuoden Dakar-rallissa Spataro sijoittui 14:nneksi. 2015 Spataro jäi sijalle 21, kun talli sai rallia varten käyttöön uudistetun moottorin. Spataro ajoi kahdesti kolmanneksi kahdella viimeisellä erikoiskokeella. 2016 Spataro onnistui parantamaan hieman sijoitustaan ollessaan 18:nneksi. 2018 Spataro keskeytti neljännellä erikoiskokeella etujousituksen vuoksi. Hän ajoi ennen keskeytystään sijalla 13. Rallin jälkeen toukokuussa 2018 Renault-talli ilmoitti vetäytyvänsä kansainvälisistä kilpailuista, jonka myötä Spataro ei enää osallistunut Dakar-ralliin.

## Lähteet
Maria Suominen

**Maria Suominen** (s. 21. kesäkuuta 1995) on suomalainen pesäpalloilija. Suominen edustaa Superpesiksessä pelaavaa kasvattajaseuraansa Porin Pesäkarhuja Suominen on saavuttanut urallaan yhden SM-kullan vuonna 2021, kaksi SM-hopeata vuosina 2017 ja 2019 sekä neljä SM-pronssia vuosina 2014, 2016, 2018 ja 2020. Suominen on 3. syyskuuta 2020 mennessä pelannut urallaan 153 Superpesiksen runkosarjaottelua. Näissä hän on lyönyt kuusi kunnaria ja 34 tavallista juoksua, tuonut 80 juoksua ja kerännyt 414 kärkilyöntiä. Suominen on pelannut urallaan 63 Superpesiksen ylempää pudotuspeliottelua. Näissä hän on lyönyt 11 tavallista juoksua, tuonut 20 juoksua ja kerännyt 123 kärkilyöntiä.

## Lähteet
Aate (nimi)

**Aate** on miehen etunimi. Joulukuun 2024 loppuun mennessä se on ollut Suomessa virallisena nimenä noin 1&nbsp;180 miehellä.

Aate-nimeä on käytetty Suomessa puhuttelumuotona Aadolfista, Aatamista ja Aatoksesta. Ristimänimeksi sitä ehdotti Yrjö Karilas vuonna 1919. Hän ilmeisesti piti nimen pohjana suomen kielen sanaa *aate*, joka merkitsee ’ajatusta’. Aate-etunimi oli kuitenkin esiintynyt Inkerinmaan kalenterissa jo kymmenen vuotta aikaisemmin.

Aatella ei ole virallista nimipäivää almanakassa. Edellä mainitussa inkerinmaalaisessa kalenterissa Aaten nimipäivä oli 22.&nbsp;toukokuuta.

## Tunnettuja Aateja
* *Aate*, kirjailija Veikko Palomaan (1865–1933) käyttämä nimimerkki
* Aate Laukkanen (s. 1952), pontikkatehtailija
* Aate Olkkonen (1877–1949), kansanedustaja

## Lähteet

## Aiheesta muualla
* Etunimien taivutus: Aate (Kotimaisten kielten keskuksen verkkojulkaisu)
Chesterfieldsaaret

**Chesterfieldsaaret** on 11 metsittyneestä korallisaaresta koostuva saariryhmä Ranskalle kuuluvassa Uuden-Kaledonian erityisyhteisössä. Saariryhmän merkittävimmät saaret ovat Longinsaari, Bamptoninsaari, Reynardinsaari, Loopinsaari ja Avoninsaari. Saaret ovat kooltaan pieniä, eikä minkään pituus ylitä 2,5 kilometriä. Saarilla on suuret guanovarannot, joita ei ole hyödynnetty vuoden 1921 jälkeen. Saarilla ei ole pysyvää asutusta.

## Lähteet
Walpolesaari

**Walpolesaari** on asumaton kalkkikivisaari Ranskalle kuuluvassa Uuden-Kaledonian erityisyhteisössä. Saari sijaitsee Loyautésaarten eteläisimmässä pisteessä. Walpolesaari on pinta-alaltaan noin 1,25 neliökilometriä, ja sen korkein kohta yltää noin 70 metriä merenpinnan yläpuolelle. Saarella on ollut asutusta lähes 3000 vuotta sitten, mutta saari on nykyään asumaton. Siellä tuotettiin guanoa 1940-luvun alkupuolelle asti.

## Lähteet
Red Wolf

**Red Wolf** on suomalais-ruotsalainensuperyhtye, joka perustettiin keväällä 2020 Euge Valovirran Youtubeen soitinesittelyjä varten tekemien riffien perusteella. Cyhran Euge ja rumpali Adde Larsson tekivät ensin kahdestaan studioäänityksiä kappaleiden laajentamiseksi, mutta lopulta he päättivät kasata kokonaisen yhtyeen, johon tulivat mukaan myös Lost Societyn Samy Elbanna laulaja-kitaristiksi sekä Stonesta ja Suburban Tribestä tunnettu musiikin monitoimimies Janne Joutsenniemi bassoon. 

Yhtye julkaisi ensimmäisen singlensä "Crossing the Line" syyskuussa 2020 ja täyspitkä levy *Sessions vol. 1* julkaistiin 14. lokakuuta 2020.

## Lähteet
Propylea

**Propylea** on leppäpirkkojen heimoon kuuluva kovakuoriaissuku. Suvun lajimäärä vaihtelee eri lähteissä. Maailmanlaajuisesti sukuun kuuluu ainakin neljä lajia. Suomessa suvun lajeista on tavattu vain yksi.

## Sukuun kuuluvia lajeja
**[[Propylea dissecta]]*
**[[Propylea japonica]]*
**[[Propylea luteopustulata]]*
*Ruutupirkko (*Propylea quatuordecimpunctata*)

## Lähteet

## Aiheesta muualla
*iNaturalist: Suku Propylea
*Global Biodiversity Information Facility (GBIF): Propylea 
*Iowa State University, Bug Guide: Genus Propylea 
*Pherobase: Semiochemicals of Genus Propylaea
Kentin piirikunta (Maryland)

**Kentin piirikunta** () on Yhdysvaltojen Marylandin osavaltiossa sijaitseva piirikunta. Sen väkiluku oli 19&nbsp;422 vuonna 2019. Piirikunnan hallintokeskus on Chestertownin kunta. Piirikunta on perustettu 30. joulukuuta 1642.

## Lähteet

## Aiheesta muualla
Los Gatos

**Los Gatos** (espanjaa, suomeksi *kissat*) on kaupunki Santa Claran piirikunnassa Kaliforniassa Yhdysvalloissa. Kaupunki sijaitsee San Franciscon lahden pohjukassa Piilaakson eteläreunalla ennen Santa Cruzin vuoristoa. Kaupungissa on jonkin verran tietoliikenneteollisuutta, mm. Netflixin pääkonttori sijaitsee Los Gatosissa. San Josesta vuorten halki Santa Cruziin menevä moottoritie *highway 17* kulkee kaupungin läpi. Kaupunki on tunnettu varakkaampien asuinalueena, kaupungissa on ainoastaan 30&nbsp;000 asukasta, mutta se on rankattu Yhdysvaltain 33. varakkaimmaksi postinumeroalueeksi Bloombergin artikkelissa.

Kaupunki on perustettu 1887. Kaupungin nimi tulee alueen kukkuloilla asustavista puumista ja punailveksistä. Tunnettuja Los Gatosista kotoisin olevia henkilöitä ovat mm. Myytinmurtajien Kari Byron ja rikoskirjailija Ross Macdonald. Myös useampi nykyinen San Jose Sharksin pelaaja asuu alueella.

## Lähteet

## Aiheesta muualla
Square Enix Europe

**Square Enix, Ltd.** (tunnetaan myös nimellä **Square Enix Europe**) on brittiläinen pelitalo ja Square Enixin tytäryhtiö. Yhtiö perustettiin vuonna 2009 samalla kun Square Enix osti Eidos Interactiven. Yhtiö kehittää, julkaisee, levittää ja lisensoi Eidoksen, Taiton ja Square Enixin merkkituotteita sisältävää viihdesisältöä Euroopassa ja muissa PAL-maissa. Yhtiö omistaa kaksi pelitaloa, Crystal Dynamicsin ja Eidos-Montréalin, jotka myydään Embracer Groupille vuonna 2022.

## Pelit

## Lähteet

## Aiheesta muualla
* Viralliset verkkosivut
Montgomeryn piirikunta (Maryland)

**Montgomeryn piirikunta** () on Yhdysvaltojen Marylandin osavaltiossa sijaitseva piirikunta. Sen väkiluku oli 1&nbsp;050&nbsp;688 vuonna 2019. Piirikunnan hallintokeskus on Rockvillen kaupunki. Piirikunta on perustettu 6. syyskuuta 1776.

## Lähteet

## Aiheesta muualla
Howardin piirikunta (Maryland)

**Howardin piirikunta** () on Yhdysvaltojen Marylandin osavaltiossa sijaitseva piirikunta. Sen väkiluku oli 255&nbsp;441 vuonna 2019. Piirikunnan hallintokeskus on Ellicott Cityn väestönlaskennallinen asuinpaikka. Piirikunta on perustettu 13. toukokuuta 1838.

## Lähteet

## Aiheesta muualla
Morten Pontoppidan

**Morten Oxenbøll Pontoppidan** (3. tammikuuta 1851 Ribe, Tanska – 21. syyskuuta 1931 Haderslev, Tanska) oli tanskalainen pappi, kansanopistonjohtaja ja kirjailija. Hän toimi pitkään kansanopistonjohtajana, mutta erosi mielipiteidensä vuoksi 1891. Sen jälkeen hän oli jonkin aikaa vapaana kirjailijana ja julkaisi aikakauskirjaa *Frit Vidnesbyrd.* Vuonna 1894 Pontoppidan otti vastaan tarjotun papinviran. Oltuaan alkuun N. F. S. Grundtvigin ihailija hän oli myöhemmin grundtvigilaisuuden vastustaja. Hän piti sitä kaavoihinsa kangistuneena liikkeenä. Pontoppidanin kirjoista on *Kirjeitä Kristuksesta kummipojalleni* (1905) apologeettinen.

Morten Pontoppidanin veli oli nobelkirjailija Henrik Pontoppidan.

## Suomennetut teokset
* *Odysseuksen matkat ja seikkailut: niinkuin ne olen kertonut lapsilleni* (Odyssevs rejsaer og eventyr), suomentaneet Anna ja Martti Hela. Jyväskylä : Gummerus 1915
** *Odysseuksen harharetket niin kuin ne olen kertonut lapsilleni* (Odyssevs rejsaer og eventyr); suom. Martti Hela, uud. p. Helsinki: WSOY 1959 
* *Miksi olette murheelliset?: virkistyssanoja pyhä- ja arkipäivinä*, suom. Helmi Keckman. Hämeenlinna: Boman ja Karlsson 1903
* *Puheita nuorisolle* (*Taler til Ungdommen*),  suomentanut Eevi Takala. Helsinki: Otava 1905
* *Kirjeitä Kristuksesta kummipojalleni*, suom. R. Sarlin. Porvoo : WSOY 1905

## Lähteet
Judgement IV

**Judgement IV** on suomalaisen metalliyhtye Domination Blackin neljäs studioalbumi, joka julkaistiin 17. heinäkuuta 2020.

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Matias Palm: Laulu
* Teppo Heiskanen: Kitara
* Juuso Laitinen: Kitara
* Lauri Eerola: Basso
* Juuso Elminen: Koskettimet
* Ville Nissinen: Rummut

## Arvostelut
* Imperiumi: 7/10

## Lähteet

## Aiheesta muualla
* 
*
Apéri

**Apéri** () on Kreikan kylä, joka sijaitsee Kárpathoksen saarella. Se kuuluu hallinnollisesti Kárpathoksen kuntaan, Kárpathos-Kásoksen alueyksikköön ja Etelä-Egean saarten alueeseen. Kylän väkiluku on 353 (vuonna 2011).

Apérin kylä sijaitsee Kárpathoksen keskiosissa noin kahdeksan kilometriä pohjoisluoteeseen saaren keskuksesta Kárpathoksen kaupungista eli Pigádiasta. Se on rakennettu noin 350 metrin korkeuteen merenpinnasta laskettuna.

Antiikin ajan Karpathoksen kaupunkivaltion kaupunkikeskuksen arvellaan sijainneen Apérin paikalla. Myöhemmän antiikin aikana asutus keskittyi rannikolle Potidaioniin, nykyiseen Pigádiaan. Nykyinen Apérin kylä syntyi keskiajalla asutuksen vetäydyttyä rannikolta turvaan vuoristoon, ja se toimi saaren keskiaikaisena pääkylänä. Kylän viereisellä kukkulalla sijaitsi Apérin linna, joka toimi saaren hallinnon keskuksena venetsialaisvallan aikana. Apéri toimi saaren pääkylänä vuoteen 1892 saakka. Kylässä sijaitsee edelleen Kárpathoksen ja Kásoksen hiippakunnan katedraali eli piispanistuin Neitsyt Marian kuolonuneen nukkumisen katedraali. Apérin linna on nykyisin raunioina.

Apéri muodostaa myös laajemman kyläyhdyskunnan (Τοπική Κοινότητα Απερίου, *Topikí Koinótita Aperíou*), johon kuuluvat varsinaisen Apérin kylän lisäksi kylät Katódio, Kyrá Panagiá ja Myrtónas. Koko yhdyskunnan väkiluku on 355.

## Lähteet

## Aiheesta muualla